CELEX: 62019TN0619
Language: mt
Date: 2019-09-17 00:00:00
Title: Kawża T-619/19: Rikors ippreżentat fis-17 ta’ Settembru 2019 – KF vs SatCen

25.11.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 399/73
            
         
      Rikors ippreżentat fis-17 ta’ Settembru 2019 – KF vs SatCen
      (Kawża T-619/19)
      (2019/C 399/91)
      Lingwa tal-kawża: l-Ingliż
      
         Partijiet
      
      
         Rikorrenti: KF (rappreżentanti: A. Kunst, avukat, u N. Macaulay, Barrister)
      
         Konvenut: Iċ-Ċentru Satellitari tal-Unjoni Ewropea
      
         Talbiet
      
      Ir-rikorrenti titlob li l-Qorti tal-Ġustizzja jogħġobha:
      
                  —
               
               
                  tannulla d-deċiżjoni tad-Direttur taċ-Ċentru Satellitari tal-Unjoni Ewropea (Satcen) tat-3 ta’ Lulju 2019, innotifikata lir-rikorrenti fit-8 ta’ Lulju 2019, sabiex tinbeda mill-ġdid l-investigazzjoni amministrattiva fir-rigward tal-imġiba tagħha u tikkonstata li Satcen naqas milli jaderixxi ruħu mas-sentenza tal-25 ta’ Ottubru 2018 tal-Qorti Ġenerali fil-kawża KF v Iċ-Ċentru Satellitari tal-Unjoni Ewropea (Kawża T-286/15, EU:T:2018:718), bi ksur tal-Artikolu 266 TFUE;
               
            
                  —
               
               
                  tannulla d-deċiżjoni tad-Direttur tas-Satcen li tiċħad l-ilment tar-rikorrenti lid-Direttur tas-Satcen tat-2 ta’ Awwissu 2019 kontra d-deċiżjoni tat-3 ta’ Lulju 2019, innotifikata lilha fid-9 ta’ Awwissu 2019;
               
            
                  —
               
               
                  tordna lis-Satcen iħallas lir-rikorrenti kumpens sħiħ u ġust li joħroġ mill-imsemmija sentenza fil-Kawża T-286/15 fir-rigward tad-dannu materjali sostnut;
               
            
                  —
               
               
                  tordna lis-Satcen jikkumpensa lir-rikorrenti għad-dannu materjali u immaterjali sostnut bħala riżultat tad-deċiżjoni li tinbeda mill-ġdid l-investigazzjoni amministrattiva, evalwata b’mod provviżorju ex aequo et bono fl-ammont ta’ EUR 30 000;
               
            
                  —
               
               
                  tordna lis-Satcen iħallas l-interessi fuq il-ħlas tard mhux iġġustifikat tad-danni fir-rigward tal-dannu mhux materjali ta’ EUR 10 000 ordnat fl-imsemmija sentenza fil-Kawża T-286/15;
               
            
                  —
               
               
                  tiddikjara l-Artikolu 28 u l-Anness X tar-Regolamenti tal-Persunal tas-SatCen, id-dispożizzjonijiet tal-Bord tal-Appelli, inapplikabbli skont l-Artikolu 277 TFUE;
               
            
                  —
               
               
                  tordna lis-Satcen iħallas lir-rikorrenti l-ispejjeż, flimkien mal-interessi ta’ 8 %.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq ksur tal-awtorità tal-proċeduri ġudizzjarji quddiem il-Qorti tal-Ġustizzja tal-Unjoni Ewropea.
               
            
                  2.
               
               
                  It-tieni motiv ibbażat fuq ksur tal-Artikolu 266 TFUE u tad-dritt għal amministrazzjoni tajba u tad-dmir ta’ premura.